CELEX: 32014R0684
Language: lv
Date: 2014-06-20 00:00:00
Title: Komisijas Īstenošanas regula (ES) Nr. 684/2014 ( 2014. gada 20. jūnijs ) par atļauju izmantot kantaksantīnu kā barības piedevu vaislas vistām (atļaujas turētājs – DSM Nutritional Products Ltd )  Dokuments attiecas uz EEZ

21.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 182/20
            
         KOMISIJAS ĪSTENOŠANAS REGULA (ES) Nr. 684/2014
   (2014. gada 20. jūnijs)
   par atļauju izmantot kantaksantīnu kā barības piedevu vaislas vistām (atļaujas turētājs – DSM Nutritional Products Ltd)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju izmantot kantaksantīnu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums attiecas uz atļauju izmantot kantaksantīna preparātu kā barības piedevu vaislas vistām, un to prasīts klasificēt piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (“iestāde”) 2012. gada 12. decembra atzinumā (2) secināja, ka ierosinātajos lietošanas apstākļos kantaksantīna preparātam nav nelabvēlīgas ietekmes uz dzīvnieku veselību, cilvēku veselību vai vidi un ka minētais preparāts varētu stabilizēt vaislas vistu reproduktīvās spējas. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
            
         
               (5)
            
            
               Kantaksantīna preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Atļaujas piešķiršana
   Pielikumā norādīto preparātu, kas ietilpst piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts izmantot kā piedevu dzīvnieku ēdināšanā saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 20. jūnijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
   
      (2)  EFSA Journal 2013; 11(1):3047.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
               
                  Maksimāli pieļaujamais atlieku daudzums attiecīgajos dzīvnieku izcelsmes pārtikas produktos
               
            
                  Aktīvās vielas mg/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: citas zootehniskās piedevas (reproduktīvo spēju stabilizācija)
                  
               
            
                  4d161g
               
               
                  
                     DSM Nutritional products Ltd, ko pārstāv DSM Nutritional Products Sp. Z.o.o.
                  
               
               
                  Kantaksantīns
               
               
                  
                     Piedevas sastāvs
                  
                  Preparāts satur vismaz:
                  
                               
                           
                           
                              10 % kantaksantīna;
                           
                        
                               
                           
                           
                              ≤ 2,2 % etoksihīna;
                           
                        
                               
                           
                           
                              dihlormetāns: ≤ 10 mg/kg piedevas
                           
                        
                     Aktīvās vielas raksturojums
                  
                  Kantaksantīns
                  C40H52O2
                  
                  
                     CAS Nr. 514-78-3
                  Pamatviela: vismaz 96 %
                  Iegūts ķīmiskā sintēzē
                  
                     Analītiskā metode
                      (1)
                  
                  
                              —
                           
                           
                              Kantaksantīna satura noteikšanai barības piedevā: spektrofotometrija (426 nm)
                           
                        
                              —
                           
                           
                              Kantaksantīna satura noteikšanai premiksos un lopbarībā: normālās fāzes augstas izšķirtspējas šķidruma hromatogrāfija ar VIS detektēšanu (NP-HPLC-VIS, 466 nm)
                           
                        
               
                  Vaislas vistas
               
               
                  –
               
               
                  6
               
               
                  6
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas nosacījumus un noturību pret termisku apstrādi.
                           
                        
                              2.
                           
                           
                              Dažādu kantaksantīna avotu maisījums nedrīkst pārsniegt 6 mg kantaksantīna/kg kompleksās lopbarības.
                           
                        
                              3.
                           
                           
                              Minētā preparāta maisījumu ar kantaksantīnu un citiem karotinoīdiem ir atļauts izmantot, ja maisījuma kopējā koncentrācija nepārsniedz 80 mg/kg kompleksās lopbarības.
                           
                        
                              4.
                           
                           
                              Lietotāju drošībai apstrādes laikā jālieto elpceļu aizsarglīdzekļi, aizsargbrilles un cimdi.
                           
                        
               
                  2024. gada 10. jūlijs
               
               
                  15 mg kantaksantīna/kg aknu (audi ar mitrumu) un 2,5 mg kantaksantīna/kg ādu/tauku (audi ar mitrumu)
               
            
         (1)  Sīkāka informācija par analītiskajām metodēm atrodama Eiropas Savienības references laboratorijas barības piedevu jomā tīmekļa vietnē: www.irmm.jrc.be/eurl-feed-additives.